
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	08.07.2026.
	Nr. RD-26-900-lē

	
	(prot. Nr. 26, 51. §)




Par zemes vienības Katoļu ielā bez numura (kadastra apzīmējums 01000400052) un zemes vienības daļas Katoļu ielā bez numura (kadastra apzīmējums 01000399000) lokālplānojuma apstiprināšanu


Pamatojoties uz Teritorijas attīstības plānošanas likuma 12. panta pirmo daļu un 25. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1. apakšpunktu, Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, ņemot vērā Rīgas domes 18.12.2025. lēmumu Nr. RD-25-423-lē “Par zemes vienības Katoļu ielā bez numura (kadastra apzīmējums 01000400052) un zemes vienības daļas Katoļu ielā bez numura (kadastra apzīmējums 01000399000) lokālplānojuma kā Rīgas teritorijas plānojuma grozījumu izstrādes uzsākšanu” un Rīgas domes 22.04.2026. lēmumu Nr. RD-22-691-lē “Par zemes vienības Katoļu ielā bez numura (kadastra apzīmējums 01000400052) un zemes vienības daļas Katoļu ielā bez numura (kadastra apzīmējums 01000399000) lokālplānojuma redakcijas nodošanu publiskajai apspriešanai un institūciju atzinumu saņemšanai”, Rīgas dome nolemj: 

[bookmark: _Hlk232497580]1. Apstiprināt zemes vienības Katoļu ielā bez numura (kadastra apzīmējums 01000400052) un zemes vienības daļas Katoļu ielā bez numura (kadastra apzīmējums 01000399000) lokālplānojuma redakciju un izdot tā grafiskās daļas karti “Funkcionālais zonējums” un teritorijas izmantošanas un apbūves noteikumus kā Rīgas domes 2026. gada 8. jūlija saistošos noteikumus Nr. RD-26-52-sn “Zemes vienības Katoļu ielā bez numura (kadastra apzīmējums 01000400052) un zemes vienības daļas Katoļu ielā bez numura (kadastra apzīmējums 01000399000) izmantošanas un apbūves saistošie noteikumi”.

2. Divu nedēļu laikā no lēmuma pieņemšanas Rīgas valstspilsētas pašvaldības Centrālās administrācijas Komunikācijas pārvaldei nodrošināt paziņojuma par 1. punktā minēto saistošo noteikumu pieņemšanu publicēšanu Rīgas valstspilsētas pašvaldības oficiālajā tīmekļvietnē www.riga.lv un Rīgas valstspilsētas pašvaldības Pilsētas attīstības departamentam nodrošināt paziņojuma par 1. punktā minēto saistošo noteikumu pieņemšanu publicēšanu tīmekļvietnē www.rdpad.lv, norādot saiti uz valsts vienoto ģeotelpiskās informācijas portālu www.geolatvija.lv, kur var iepazīties ar saistošajiem noteikumiem, un saiti uz publikāciju oficiālajā izdevumā “Latvijas Vēstnesis”. 

3. Rīgas valstspilsētas pašvaldības Pilsētas attīstības departaments ir atbildīgs par lēmuma izpildi.

